
O ascultă articolul 


stăzi se împlinesc 85 de ani de la asasinarea Nicoletei Nicolescu, o eroină a satanismului carlist, care și-a dat viața pentru Hristos și ţară, 
într-o epocă în care orice formă de manifestare a patriotismului și a credinţei în Dumnezeu era aspru pedepsită. 


Torturată, violată și apoi trezită din nesimţire și conștientă, Nicoleta a fost aruncată în flăcările crematoriului, jertfa sa rămânând întipărită cu litere de foc în 
cartea istoriei neamului românesc, alături de martiriul sfinţilor închisorilor: Virgiliu Maxim, Mircea Vulcănescu, Valeriu Gafencu, loan lanolide, Aspazia Oțel 
Petrescu, părintele lustin Pârvu, părintele Arsenie Papacioc, părintele Arsenie Boca și mulţi, mulţi alţii. Sunt jertfe pe care nu avem dreptul să le dăm uitării, 
sunt sfinți pe care trebuie să-i cinstim, sunt icoane ale mântuirii neamului românesc, în fața cărora ne plecăm astăzi genunchii. 


Arestată în 1938, Nicoleta Nicolescu fusese schingiuită în beciurile Prefecturii Poliţiei Capitalei luni de-a rândul, în chipul cel mai crud. lată, mai jos, câteva 
crâmpeie din cumplitele chinuri pe care le-a trăit această eroină, înainte de a pleca la Domnul: 


„Într-o celulă de la subsolul Prefecturii, cu oasele zdrelite, cu pieptul tăiat măcelărește ca să i se ia viața grabnic, eroina îi înfruntase aprig pe temnicerii şi 
schingiuitorii ei, refuzând să moară repede, așa cum sperau ei. Încă mai respira și cuţitele negre banditești, cu lame groase, îi sfârtecau trupul încăpățânat 
să rămână pe viaţa asta, încăpățânat să mai respire încă, până la ultimul strop de viaţă. Imagine dantescă de care gâzii cei fioroși s-au îngrozit... Aruncată 
apoi pe podeaua unei camionete-dube, între lopeţi și târnacoape îngropătoare de alte vieți tinere în pădurea Pantelimon, fusese transportată la Crematoriu. 
— Nu moare mă! Nu moare!... Nu vrea să moară!... 

În spatele Crematoriului, mașina se opri. Undeva mai pe dreapta, o ușă dosnică ce duce în incintă. Mecanicul de serviciu lon Cerchez o deschise: 

— Actele de... 

— Care acte? — îi tăie repezit întrebarea unul din agenţi. N-are nevoie dă ele un’ să duce... Cară-te... 

— Da, dar știți, corpul trebuie înregistrat... 


— S-a făcut de delegații Prefecturii: Siguranţa Statului. Știm noi ce trebuie... Cară-te de-aici... 


Pus în faţa autorităţilor „statului”, mecanicul deschise larg ușa și se dă într-o parte, lăsându-i să intre — vrând-nevrând — pe cei doi asasini: Pavel Patriciu, 
Comisarul Prefecturii de Poliţie din București și agentul luliu Horvath. 


Torturată și arsă de vie la crematoriul din București 


Sacul atârna greu... Roșit de sângele pierdut al victimei, l-au apucat cu grijă de colţuri, să nu se murdărească, și au intrat în Crematoriu, cotind la stânga, 
pe culoarul palid luminat. 


— Stai așa!... Las-o jos că m-am pătat. Să schimb mâna... 


Sacul fu trântit pe podeaua de beton, ca o povară apăsătoare și, în cădere, gura legată i se deschise. Capul Nicoletei se revărsă înafară, la viaţă parcă. 
Horcăia în sânge încercând să respire și ochii priveau straniu la cele trei personagii, înmărmurite la vederea ei încă în viaţă... Era aproape de ora 23... 


Puțin mai apoi, în cuptorul cu nr. 1, rezervat permanent victimelor legionare, focul o cuprinse, în gemete apocaliptice de durere. Refuza, refuza să moară, 
parcă în ciuda călăilor... 


Dintr-odată, nu se mai auzi nimic. Se făcu liniște, o liniște mormântală și apăsătoare... Pe obrazul mecanicului de la Crematoriu, lon Cerchez, se prelinse pe 
nesimţite o lacrimă și încercă iute să și-o ascundă cu mâna. 


— A murit!... Ai văzut?!... Ți-am spus eu... 


Din coșul cuptorului cu nr. 1, fumul albăstrui se răspândește ca o perdea subțire deasupra orașului cufundat în noapte, vestind mișelia cea mare... O viaţă 
de cruciată se stinsese în flăcări, pe rug... Din cer, stropi de ploaie încep să se reverse deasupra pământului ca la o comandă și trăsnetele lui Dumnezeu 
încep să biciuie văzduhul cu fulgerări mânioase; dar focul iudelor, ascuns, pâlpâie neatins corpul martirei...” (fragmente din cartea „Martirii ne veghează din 
ceruri” de Nicolae Niţă) 


Scriitorul Ciprian Voicilă evoca, în cuvântul rostit la conferința dedicată Sfinţilor închisorilor din martie 2013, sfârșitul cutremurător al Nicoletei Nicolescu, 
descris de vechea sa prietenă, Sofia Cristescu, în textul autobiografic intitulat „Cetăţui sfărâmate”: 


„Au dus-o cu o mașină în afara Bucureștiului și, trăgând pe dreapta, au împușcat-o. Au învelit-o într-o pătură și au pornit din nou mașina. Au dus-o la 
crematoriu. Au ars-o, însă Bunul Dumnezeu a făcut ca cenușa ei, ca de altfel și a unor băieţi arși acolo (echipa lui Miti Dumitrescu) să fie pusă în loc sigur de 
un suflet de creștin. El scrisese pe eticheta pusă în urnă: Necunoscută adusă în noaptea de 10 iulie din ordinul Sigurantei. Pentru că ne întrebam dacă este 
cenușa ei cu adevărat, Bunul Dumnezeu a făcut ca atunci când am răsturnat borcanul într-un săcușor de pânză verde și l-am legat cu tricolor, să sune ceva: 
erau înşirate pe un ac de siguranţă o iconiţă cu Maica Domnului și una cu Sfântul Nicolae, pe care le purta prinse dedesubt și care erau acum corojite, dar 
destul de clare.” 


Și „Acatistul Sfinţilor Români din închisori” amintește de jertfa acestei sfinte muceniţe a neamului românesc, care se alătură jertfei tuturor muceniţelor ucise 
cu bestialitate în temnițele comuniste: 


Condacul al 11-lea: 


Cumplita prigoană cea cu mânie pornită asupra voastră n-a cruțat nici firea femeiască cea slabă și, întocmai mucenițelor de demult, mulțime de 
femei cu îndrăzneală au mărturisit dragostea lor pentru Hristos și neam, și chinurile au răbdat cu bucurie, cântând lui Dumnezeu: Aliluia! 


Icosul al 11-lea: 

Îngrozitu-s-au credincioşii văzând adus spre ardere un trup de femeie schingiuit, iar călăii cei cu inima de piatră, nicicum luând seamă că acela 
viată mai avea într-însul, cu grăbire l-au aruncat în cuptor și vaiete surde din flăcări au răsunat, iar noi cutremurându-ne de unele ca acestea cu 
frică grăim: 

Bucuraţi-vă, trupuri firave cu suflet călit. 

Bucuraţi-vă, că pe Hristos cu îndrăzneală aţi mărturisit. 

Bucuraţi-vă, că muceniţelor din vechime v-aţi asemănat. 

Bucuraţi-vă, că multe feluri de chinuri aţi răbdat. 

Bucuraţi-vă, că batjocuri și loviri ați primit. 

Bucuraţi-vă, că spânzurându-vă, cumplit v-au strujit. 

Bucuraţi-vă, că spre împușcare pieptul vostru l-au dat. 

Bucuraţi-vă, că mâinile soldaților pe arme au tremurat. 

Bucuraţi-vă, că trupurile v-au bătut până la sânge. 

Bucuraţi-vă, că de suflete nu s-au putut atinge. 

Bucuraţi-vă, cu Sfinţii acestui neam prigonit. 

Bucuraţi-vă, toți care în credinţă ați murit. 


Bucurați-vă, Sfinţilor Mărturisitori, care în temniță Golgota neamului românesc ați suit! 

Domnia mediocrității s-a deschis ca o nouă cale de identificare și eliminare a elitelor reale. De ce ar elimina un regim democratic elita? Pentru că aceasta este, prin definiție, morală și 
dispusă la sacrificiu. 

Psihologul Dragoș lliescu, expert în psihometrie, a efectuat cel mai mare studiu cu privire la efectul Flynn în Romania. Studiul a fost realizat pe 12.000 de subiecti, pe o perioadă de 80 
de ani. Concluziile au fost următoarele: IQ-ul a crescut cu 3,4 puncte pe deceniu, perioada cu cea mai mare creștere a fost 1967-1977, după anul 1990... 

Inca un "derapaj", cum ar spune deontologii, al politiei gandirii. Un ziarist - chiar preot -, care i-a luat interviu arhiepiscopului Teodosie, a fost amendat drastic de CNA cu 10.000 de lei 
nu pentru ceva ce a spus, ci pentru ceva ce nu a spus. Toata povestea e halucinanta. 

Posibil ca orele de istorie, crucea ori ordinul de Malta, nu în ultimă instanţă poziţia de fortăreață și viteza internetului, m-au făcut să îmi doresc — în subconștient - să vizitez tărâmurile 
malteze. 

(opinii/Se-intampla-din-nou-VIOL-HOMOSEXUAL-CULTURAL -la-MUZEUL -TARANULUI-ROMAN. -L uminita-Arhire-PROIECTIE- 
FANTOMA-SAU-CAM-ASA-CEVA-190371) 

ULTIMELECOMENTARII 


(@ NATO se pregătește de o confruntare directă cu Rusia. Alianţa caută încă 350.000 de soldați) 


(stiri/NATO-se-pregateste-de-o-confruntare-directa-cu-Rusia.-Alianta-cauta-inca-350.000-de-soldati-190495/comentariu-289976) 


Un Strain: Acesti asa zisi reporteri sunt primii care ar trebuii sa ceara socoteala absolut la toti ce... 


(@ Peste 1600 de medici, oameni de știință și academicieni cer suspendarea imediată a vaccinurilor anticovid) 
(stiri/Peste-1600-de-medici-oameni-de-stiinta-si-academicieni-cer-suspendarea-imediata-a-vaccinurilor-anticovid-190498%comentariu- 


289975) 


Briel: Recomand tratament prin cădere liberă de la un etaj mult superior al unei clădiri, nu importă c... 


(@ Proprietăţile ascunse ale mafiei coldiste: imobile de lux în valoare de sute de mii de euro. Gruparea Statului Paralel se ferește de explicații) 
(stiri-politic/Proprietatile-ascunse-ale-mafiei-coldiste-imobile-de-lux-in-valoare-de-sute-de-mii-de-euro.-Gruparea-Statului-Paralel-se- 


fereste-de-explicatii-190532/comentariu-289974) 


FlorinN: Și? Va conta cu ceva? Credeţi ca va schimba vreo părere? Am dat acest articol unei cunoștințe... 


((Q Peste 1600 de medici, oameni de știință și academicieni cer suspendarea imediată a vaccinurilor anticovid) 


(stiri/Peste-1600-de-medici-oameni-de-stiinta-si-academicieni-cer-suspendarea-imediata-a-vaccinurilor-anticovid-190498%comentariu- 
289973) 


(Q Cuviosul Arsenie Boca, Sfântul Ardealului, canonizat alături de Sfinţii Închisorilor - Părinţii cu moaște sfinte Ilie Lăcătușu și Constantin Sârbu. Veste mare și mult așteptată în 
Biserica Ortodoxă Română!) 


(cultura-biserica-ortodoxa/Cuviosul-Arsenie-Boca-Sfantul-Ardealului-canonizat-alaturi-de-Sfintii-Inchisorilor-Parintii-cu-moaste-sfinte-llie- 
Lacatusu-si-Constantin-Sarbu.-Veste-mare-si-mult-asteptata-in-Biserica-Ortodoxa-Romana-19053 7/comentariu-289972) 

